paragraph_text: Kao takav bend ostvaruje uspjehe na svirkama u lokalnim klubovima (Čapljina, Mostar, Sarajevo, Tuzla, Ljubuški, Čitluk, Metković, Vela Luka, Orebić, Korčula itd.), a već 2012. godine svira kao predgrupa Dubiozi Kolektiv. U to vrijeme bend je bio i dijelom Karlovačko party-a. 2013. godine bend počinje s autorskim radom puštajući u javnost demo-snimku svoje pjesme Manarko. Priključuje im se Anđel Mrvalj na mandolini i kao prateći vokal. U ljetu 2013. bend promovira svoj autorski rad na festivalima (WHF, F.A.R.S.A., Mostar Summer fest, Cicvara fest, Inkubator), a u zimu 2014. konačno započinje snimanje svog prvog albuma. Krajem te iste godine održava promociju prvog albuma pod nazivom "Shit Happens" i od tada nastupa na raznim festivalima promovirajući album. Na proljeće 2016. godine ostvaruje pobjedu na splitskog festivalu St-art gdje za nagradu dobiva nastup na europskom Exit festivalu u Novom Sadu.